Melchior Kværnes

Melchior Kværnes (født 10. februar 1860 i Rendalen, død 9. oktober 1926 i Ytre Rendal, også nevnt som M.O. Kværnes og Melkior Olsen Kværnes) var skogeier, gårdbruker på gården Kværnes Nedre i Rendalen, bankkasserer, og ordfører i Ytre Rendal 1892–93.

Han overtok gården Kværnes Nedre etter faren Ole i 1884, og drev den til 1922, da sønnen Olav overtok. Som ung arbeidet han et par års tid ved et trelastkontor i Frankrike.

Kværnes hadde flere offentlige verv i bygda, som herredstyremedlem, formannskapsmedlem og overformynder. 
Han var den første kassereren da Ytre Rendalens sparebank startet i 1891, og satt i stillingen i mer enn 30 år. 
Den siste tiden var han styreformann i banken. 
Han var også herredskasserer inntil 1915, 
og satt i det første styret for Rena træsliperi fra 1913.

Referanser 

Ordførere i Rendalen
Personer fra Rendalen kommune